המיתוס שלך
הלילה חלמתי עליך; הזמנת אותי לשתות; והרי אי אפשר לעמוד בקצב שלך; ישבנו בבית גדול וריק; רק אופני-כושר; מתמודדים מול חלון ענקי; וכל הזמרות העגמומיות שלך ברקע; ומעל הכל; שיחה שניהלנו; כשהכלב שלך מת; אף פעם לא דיברתי אתך ככה; תמיד דיברתי עם המיתוס שלך; ובכית באמת; והרגשתי שלא בכית רק עליו; כאילו אימצת כלב; שתוכל לבכות כשימות; על כל מה שאימצת כדי לאבד; הלילה חלמתי עליך; נמאס לך בית, רצית שנצא; הלכנו לעשות קעקוע; אמצע הלילה אבל בחלומות; דיזנגוף הומה ושוקק; המקעקע אומר; שאצלך זה קל; יש לך אלף קעקועים מתחת לעור; צריך רק ללחוץ במקום הנכון; ולהעתיק; אמרת לו ללחוץ במקום הנכון ולהגיד; מה מצויר לך בלב; והכל בגלל שיחה שניהלנו; כשהכלב שלך מת; אף פעם לא דיברתי אתך ככה; תמיד דיברתי עם המיתוס שלך; ובכית באמת והרגשתי שלא בכית רק עליו; כאילו אימצת כלב שתוכל לבכות כשימות; על כל מה שאימצת כדי לאבד; (אני מדמיין אותך לפעמים; מדלג בעליצות מדחי אל דחי; נופל בצורה כל כך מעוררת קנאה; מכוון ופוגע בכל המטרות האבודות; זה כל כך עצוב; וזה כל כך יפה; וזה לא אמיתי; 